Predkladacia správa

	Predloženie Analýzy súčasného sociálneho systému a návrhu opatrení na zvýšenie motivačných prvkov k hľadaniu a udržaniu si zamestnania na rokovanie vlády SR vyplynulo z úlohy č. 11 Prílohy A uznesenia vlády SR č. 363 z 25. apríla 2001 k analýze vývoja príčin nezamestnanosti a návrhu opatrení na jej znižovanie a uznesenia vlády SR č. 1099 z 21. novembra 2001.

	Materiál je informačného charakteru. Obsahuje stručné zhrnutie výsledkov analýzy súčasného sociálneho systému, návrh opatrení na posilnenie motivačných prvkov k hľadaniu a udržaniu si zamestnania. V prílohe je súhrnná analýza súčasného sociálneho systému a návrhu opatrení na zvýšenie motivačných prvkov k hľadaniu a udržaniu si zamestnania, ktorú vypracoval Výskumný ústav práce, sociálnych vecí a rodiny.

	Napriek tomu, že navrhované opatrenia v rámci tohto materiálu majú informatívny charakter, neznižuje sa tým ich závažnosť a potreba ich realizácie. Riešenie vecných problémov, ktoré obsahuje vymedzený návrh opatrení, bude riešený v rámci legislatívnych úloh MPSVR SR, v rámci systémových riešení a najmä v rámci opatrení Národného akčného plánu zamestnanosti na roky 2002 a 2003, ktorý je v súčasnosti v medzirezortnom pripomienkovom konaní. Z uvedených dôvodov sa navrhuje, aby vláda SR tento materiál vzala na vedomie.

	Materiál bol predmetom zúženého medzirezortného pripomienkového konania. K materiálu sa vyjadrili štyria pripomienkujúci z ôsmych oslovených. Vznesené pripomienky zúčastnených rezortov boli do materiálu zapracované. V rámci vyhodnotenia pripomienkového konania boli neakceptované pripomienky s pripomienkujúcimi orgánmi prerokované. Materiál sa predkladá na rokovanie vlády bez zásadných rozporov.